cyanic-selkie/wikianc huggingface dataset:
Սամանտա Ստոսուր
2016 թվական. Վերադարձ Մեծ Սաղավարտի մրցաշարի կիսաեզրափակիչ
Տեղափոխվելով ամերիկյան մայրցամաք, Ստուսորը Վաշինգտոնի մրցաշարում դասակարգվել է 1-ին համարի տակ և առաջին երկու շրջաններում հաղթել Ալլա Կուդրյավցևային և Կարոլին Վոզնյացկիին։ Երրորդ շրջանում նա անսպասելիորեն, երկու սեթում, պարտվել է աշխարհի 173-րդ ռակետ Ջեսիկա Պեգուլային։ Մոնրեալի մրցաշարում նա երկրորդ շրջանում երկու սեթում պարտվել է Դարյա Կասատկինային։
Ռիո դե Ժանեյրոյի Օլիմպիական խաղերում նա առաջին շրջանում հաղթել է Ելենա Օստապենկոյին։ Երկրորդ շրջանում նա պայքարից դուրս է թողել Միսակի Դոիին, սակայն երրորդ շրջանում ստիպված է եղել անձամբ լքել մրցաշարը՝ երկու սեթում պարտվելով Անժելիկա Քերբերին։ Ցինցինատիի մրցաշարում, որտեղ նա 14-րդ դասակարգվածն էր, երկրորդ շրջանում պարտվել է Բարբորա Ստրիցովային։ Մրցաշարից հետո Ստոսուրը դասակարգման աղյուսակում իջել է 17-րդ հորիզոնական։
Ուհանի մրցաշարում նա 16-րդ դասկարգվածն էր, սակայն առաջին իսկ շրջանում պարտվել է Կարոլին Վոզնյացկիին։ Հոկտեմբերի սկզբին Պեկինի մրցաշարում նա նույնպես առաջին շրջանում լքել է մրցաշարը, երկու սեթում պարտվելով չինուհի Չժան Շուային։ Առաջին շրջանում են ավարտել ելույթները նաև Հոնգկոնգի մրցաշարում, պարտվելով Նաո Հիբինոյին։
Ստոսուրն ընդդեմ Սերենա Ուիլյամսի
Սամանտա Ստոսուրի և Սերենա Ուիլյամսի միջև կայացած հանդիպումների արդյունքում Ուիլյամսը առաջելություն ունի 8-3 հաշվով։ Նրանց առաջին հանդիպում կայացել է 2008 թվականի Պեկինի Օլիմպիական խաղերի ժամանակ, երկրորդ շրջանում, երբ Ուիլյամսը թիվ 4 ռակետն էր և հաղթանակ է տարել 6-2, 6-0 հաշվով։ Սակայն Ստոսուրը հաղթանակ է տարել իր համար կարևորագույն հանդիպման ժամանակ՝ 2011 թվականի ԱՄՆ բաց առաջնության եզրափակիչում, չնայած Ուիլամսը համարվում էր ակնհայտ հավակնորդ՝ 6-2, 6-3։ Ուիլյամսը վրեժխնդիր է եղել 2012 թվականի Մայամիի «Մասթերս» մրցաշարում, որտեղ նա Ստոսորին հաղթել է 7-5, 6-3 հաշվով։ Այնուհետև նրանք հանդիպել են մեկ շաբաթ անց 2012 թվականի Չարլստոնի մրցաշարում, որտեղ Ուիլյամսը կրկին հաղթանակ է տարել՝ 6-1, 6-1։
Երկու թենիսիստուհիներն էլ որոշ խաղերում առավելություն են ունեցել, սակայն վերջնական արդյունքում պարտություն են կրել։ 2009 թվականի Սիդնեյի մրցաշարում Ստոսուրին չորս միավոր էր բաժանում հաղթանակից, սակայն վերջնական արդյունքում նա պարտություն է կրել։ Այլ օրինակ է հանդիսանում 2010 թվականի Ֆրանսիայի բաց առաջնությունը, որտեղ Ուիլյամսը մաթչ-փոինթ ուներ, սակայն Ստոսուրը հաղթանակ է տարել։
Երկու անգամ Ստոսուրը Ուիլյամսի նկատմամբ առավելության է հասել առանց խաղի՝ 2011 թվականի Ցինցինատիի մրցաշարում և 2014 թվականի Պեկինի մրցաշարում։
Ստոսուրն ընդդեմ Սկիավոնեի
Սամանտա Ստոսուրը և Ֆրանչեկա Սկիավոնեն միմյանց հետ պանդիպել են 13 անգամ և Ստոսուրը առավելություն ունի 9-4 հաշվով։ Նրանց միջև կայացած կորևոր հանդիպումների շարքին են դասվում 2009 թվականի Օսակայի HP Open մրցաշարի եզրափակիչը, որտեղ Ստոսուրը շահել է WTA կանանց մենախաղի մրցաշարի առաջին տիտղոսը, և 2010 թվականի Ֆրանսիայի բաց առաջնության եզրափակիչը։ Դա երկու թենիսիստուհիների առաջին Մեծ Սաղավարտի մրցաշարի եզրափակիչն էր կարիերայում և Սկիավոնեն հաղթանակ է տարել։
Ստոսուրն ընդդեմ Զվոնարյովայի
Սամանտա Ստոսուրի և Վերա Զվոնարյովայի միջև կայացած 10 հանդիպումների արդյունքում Ստոսուրն առավելություն ունի 8-2 հաշվով։ Առաջին երկու հանդիպումներում Զվոնարյովան հաղթանակ է տարել, որից հետո Ստոսուրը շահել է հաջորդ ութ հանդիպումները, այդ թվում 2010 թվականի Չարլստոնի Family Circle Cup մրցաշարի եզրափակիչը և 2011 թվականի ԱՄՆ բաց առաջնության քառորդ եզրափակիչի հանդիպումը։
Ստոսուրն ընդդեմ Շարապովայի
Սամանտա Ստոսուրի և Մարիա Շարապովայի միջև կայացած 17 հանդիպումների արդյունքում Շարապովան ակնհայտ առավելություն ունի՝ 15-2։ Շարապովան հաղթանակ է տարել առաջին ինը հանդիպումներում։ Այնուհետև Ստոսուրը հաղթել է 2011 թվականի WTA Ամփոփիչ մրցաշարի խմբային փուլում։ Եվս մեկ հաղթանակ Ստոսուրը տարել է 2012 թվականի Տոկիոյի մրցաշարի քառորդ եզրափակիչում։ Այնուհետև Շարապովան առավելության է հասել հաջորդ հինգ հանդիպումներում անընդմեջ, որոնցից երկուսը 2014 և 2015 թվականների Ֆրանսիայի բաց առաջնություններում։
Ստոսուրն ընդդեմ Լիի
Սամանտա Ստոսուրի և Նա Լիի միջև կայացած 7 հանդիպումների արդյունքում Ստոսուրը առավելություն ունի 6-1 հաշվով։ Ստոսուրը հաղթանակ է տարել առաջին վեց հանդիպումներում, դրանցից հինգը երկու սեթում, այդ թվում 2011 թվականի WTA Ամփոփիչ մրցաշարում, բացահայտ առավելությամբ՝ 6-1, 6-0։ Միակ պարտությունը գրանցվել է 2014 թվականի Հռոմի մրցաշարի երրորդ շրջանում։
Արտաքին հղումներ
Կատեգորիա:Ավստրալիացի թենիսիստներ Կատեգորիա:Մեծ սաղավարտի (թենիս) մրցաշարեր Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն
Անհայտ զինվորը (ֆիլմ, 1955)
«Անհայտ զինվորը» (Tuntematon sotilas), ռեժիսոր Էդվին Լայնեի կինոֆիլմը, որը էկրան է բարձրացել 1955 թվականին։ Վյայնյո Լիննայի համանուն վեպի առաջին էկրանավորումն է։ Մինչ այժմ մնում է ֆիննական ամենահաջողված ֆիլմը․ կինոթատրոններում այն դիտել է շուրջ 2,8 մլն մարդ, ինչը կազմել է այն ժամանակվա Ֆինլանդիայի բնակչության կեսից ավելին։ 2000 թվականից սկսած՝ ամեն տարի Ֆինլանդիայի անկախության օրը պետական «Yle» հեռուստառադիոընկերությունը ֆիլմը ցուցադրում է իր ալիքներով։ 2017 թվականին թողարկվել է ֆիլմի նոր տարբերակը, որը նկարահանել է ռեժիսոր Ակու Լոուհիմիեսը ։
Սյուժե
Ֆիլմը պատմում է խորհրդա-ֆիննական պատերազմի իրադարձությունների մասին, որոնք ցուցադրվել են սովորական ֆինն զինվորների աչքերով։ 1941 թվականի հունիսին գնդացրային դասակը, որի կազմի մեջ մտնում են ֆիլմի հերոսները, հրաման է ստանում շարժվել դեպի խորհրդային սահմանը։ Չնայած անփորձությանը, սկզբում հաջողությունը ուղեկցում է ֆիններին, նրանք նույնիսկ գրավում են Պետրոզավոդսկը և շարժվում են խորհրդային տարածքի խորքը։ Սակայն, երբ պատերազմը ձգձգվում է, և փորձությունները գնալով ավելի դաժան են դառնում, զինվորներին հասկանալի է դառնում իրենց պայքարի անհույս լինելը...
Ծանոթագրություններ
Կատեգորիա:1955 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆիննական ֆիլմեր Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:Վեպերի էկրանավորումներ Կատեգորիա:Ֆրանսերեն ֆիլմեր Կատեգորիա:Բնօրինակում անաղբյուր հոդվածներ
Creative Commons
Creative Commons (հնչում է՝   կամ  — «քրիեյթիվ քամենս» կամ «քոմենս»), կարճ՝ CC. շահույթ չհետապնդող կազմակերպություն է, որի նպատակն է զարգացնել ստեղծարար աշխատանքի բնագավառը՝ ամեն ինչ օրենքի սահմաններում և փոխանակման գաղափարի հիման վրա կառուցելու նպատակով։ Կազմակերպությունը ստեղծել է բազմաթիվ արտոնագրեր՝ հայտնի Creative Commons արտոնագրերի անվան տակ։ Այդ արտոնագրերը, ըստ ընտրության սահմանափակում են աշխատանքների որոշ (կամ ոչ մի) իրավունքներ, որոնցից ամենասահմանափակը հեղինակային իրավունքն է (copyright)։
Լիցենզիաներ
Վեց հնարավոր դեպքեր, որոնք համախմբված են չորս կատեգորիաներում, սահմանում են դրանց տարբեր կիրառությունները՝
Օրինականացումը
2004-ի վերջին CERSA-ն ներառեց այդ իրավունքները ֆրանսիական օրենքի մեջ (նաև ֆրանսերենով)։ CRID-ը համապատասխանեցրեց արտոնագրերը բելգիական օրենքին, և այս բելգիական արտոնագրերը հիմա գոյություն ունեն ֆրանսերենով, նիդերլանդերենով և անգլերենով։
Հիմնադրումը
Creative Commons կազմակերպության խորհրդանիշն է CC։ Creative Commons շարժումն առաջարկում է գործերի առցանց և ոչ առցանց օգտագործման պայմանագրերի տեսակներ (հնարավոր է ստեղծել CD կամ գիրք՝ Creative Commons-ի արտոնագրի ներքո)։ Ազատ համակարգչային ծրագրերի արտոնագրերով և open source շարժմամբ ոգեշնչված՝ դրանք հեշտացնում են գործերի օգտագործումն ու վերօգտագործումը (տեքստեր, նկարներ, երաժշտություն, վեբ կայքեր և այլն)։ Ամբողջ աշխատանքը իրավասուներին օգտագործելու տրամադրման փոխարեն՝ Creative Commons-ի լիցենզիաները հեղինակին հնարավորություն են տալիս նախապես համաձայնվելով պայմանների հետ՝ թույլ տալու օգտվել, և դրա մասին տեղեկացնել հասարակությանը։
Նպատակը
Creative Commons-ի նպատակն է պարզ և օրինական ձևով քաջալերել աշխատանքների շրջանառությունը, փոխանակումն ու ստեղծարարությունը։ Creative Commons-ը վերաբերում է այն հեղինակներին, որոնք ցանկանում են կիսել իրենց աշխատանքը և հարստացնել անվճար հասանելի մշակութային և տեղեկատվական ընդհանուր ազգային հարստությունը։ Այսպիսով աշխատանքը հնարաբորություն է ստանում զարգանալ իր ամբողջ տարածման ընթացքում։
Այն մարդկանց համար, ովքեր ցանկանում են վճարի դիմաց թույլ տալ իրենց գործի հասարակական տարածումը, հեղինակային իրավունքի ընդհանուր համակարգն ավելի հարմար է, քան Creative Commons-ի արտոնագրերը։ Ցանկացած ոք, ով ստեղծել է ինչ-որ գործ (տեքստ, երաժշտություն, վիդեո, վեբ կայք, լուսանկար և այլն) և ցանկանում է պայմանագիր կնքել այդ գործի վերաբերյալ, կարող է օգտագործել Creative Commons-ի պայմանագրերը։ Սակայն հակառակ դրան, հնարավոր չէ օգտագործել Creative Commons-ի պայամանագիր մի գործի համար, որի նկատմամբ նա ոչ մի իրավունք չունի։
Արտաքին հղումներ
Կատեգորիա:Ազատ մշակույթի շարժում Կատեգորիա:Հասարակական կազմակերպություններ Կատեգորիա:2001 հիմնադրված կազմակերպություններ Կատեգորիա:Բաց գիտություն
Ջարեդ Լետո
Ջարեդ Լետո (անգլ.՝ Jared Joseph Leto, ծնվ. Ջարեդ Ջոզեֆ Լետո, ), ամերիկացի երգիչ, երգահան, դերասան, հասարակական գործիչ, ռեժիսոր, ով հանդիսանում է 30 Seconds to Mars ռոք խմբի անդամ և համահիմնադիր։ Նա շատ երաժշտական տեսահոլովակների ռեժիսոր է՝ Bartholomew Cubbins մականվան տակ։
Ջարեդ Լետոն բազմաթիվ մրցանակների դափնեկիր է, որոնց թվում են «Օսկարը», «Ոսկե գլոբուսը» և «Գնորդների դալասյան ակումբը» դրամայի տրանսգենդերային կնոջ դերի համար ԱՄՆ կինոդերասանների գիլդիայի մրցանակը։
Վաղ կյանք
Ջարեդ Լետոն ծնվել է 1971 թվականի դեկտեմբերի 26-ին Լուիզիանա նահանգի Բոսսեր Սիթի քաղաքում։ Իր՝ դեպի արվեստ ձգտման համար նա պարտավոր է իր մոր Կոնստանսին, ով աջակցում էր Ջարեդին և իր ավագ եղբոր Շենոնին։ Նրանց հայրը բաժանվել է Կոնստանսի հետ, երբ Ջերեդը դեռ երեխա է եղել։ Շուտով կրկիրն ամուսնանալուց հետո, նա մահացել է։ Մոր երկրորդ Ամուսինը Կառլ Լետոն, որդեգրել է երեխաներին, սակայն շուտով բաժանվել է Կոնստանսից։ Հայրերի կրկնակի ամուսնուցյուններից Լետո եղբայրների ունեն ևս երկու արյունակից եղբարներ և մեկ խորթ քույր։ Ջարեդի խորթ քույրը Մելիսա Լաֆսկին է, նա նախկինում իրավաբան էր, իսկ այժմ գրող է ։
Ուսանողական տարիներին Ջարեդը գրել է սցենար և խաղացել գլխավոր դերերից մեկը իր «Լացող ցնծություն» ֆիլմում։
Դերասանական կարիերայի սկիզբ և առաջին դերերը
Իր դերասանական կարիերան սկսելու նպատակով 1992 թվականին նա Նյու Յորքից տեղափոխվում է Լոս Անջելես։ Այդ ժամանակ Ջարեդը դերասանական բնագավառում ուներ որոշակի փորձ, սակայն նա հայտնի դարձավ միայն «Իմ այսպես կոչված կյանքը» հեռուստասերիալում Ջորդան Կատալանոյի դերը ստանձնելուց հետո։ Հեռուստասերիալի ավարտից հետո նա սկսեց արդեն նկարահանվել մի շարք ֆիլմերում։
Ներկայումս
Ջարեդը հետ է դարձել մեծ էկրան 1999 թվականին « Մարտական ակումբ» և «Ընդհատված կյանքը» աշխատանքներով։ 2000 թվականը դերասանի համար դարձել է դրամանների և հոգեբանական թրիլերների տարի՝ « Ռեքվիեմ երազանքի համար » և «Ամերիկյան խենթ»։ Եվ եթե Ջարեդը երկրորդ ֆիլմում հաստատվել է որպես երկրորդ պլանի դերասան, « Ռեքվիեմ երազանքի համար » ֆիլմում նրան հասել է գլխավոր դերը։
Նրա նախագծերի մեջ են մտել Օլիվեր Սթոունի էպոս «Ալեքսանդրը», միջազգային թրիլեր «Զենքի Բարոն»-ը և «Գլուխ 27» դրաման, որը պատմում է Ջոն Լենոնի սպանողի՝ Մարկ Չեփմենի մասին։
2009 թվականին ավարտվել է իր մասնակցությամբ « Պարոն ոչ ոք» ֆիլմի նկարահանումները։ Վենետիկական կինոփառատոնում ֆիլմը ստացել է «Ոսկե Օզելաններ՝ լավագույն տեխնիկական աջակցության համար» և ամենալավ խաղակենսագրական ֆիլմ մրցանակը։ Բացի դրանից, ֆիլմը առաջադրվել է «Ոսկե առյուծ» մրցանակին։
2011 թվականին նա նկարահանվել է Hugo Boss «Just Different» օծանելիքի գովազդին ։
2014 թվականին նա ստացել է Ջոքերի դերը DC Comics-ների «Ինքնասպանների ջոկատ» ֆիլմում ։ 2018 թվականի հունիսին հայտարարվել է, որ Լետոն կխաղա Marvel Comics-ի կերպար վամպիր Մայքլ Մորբիուսին համանուն ֆիլմում ։
Որպես ռեժիսոր նկարահանել է խմբի գրեթե բոլոր տեսահոլովակները և This Is War ալբոմի նկարահանման մասին պատմող դոկումենտալ ֆիլմը՝ «Արտեֆակտ»։
Երաժշտական կարիերա
Չնայած դերասանության ասպարեզում ունեցած հաջողություններին, այսօր Ջարեդն իրեն առաջին հերթին ներկայացնում է որպես երաժիշտ։ Նա 1998թ. իր եղբայր Շենոնի հետ հիմնադրեց 30 Seconds to Mars ալտերնատիվ ռոք խոիմբը, որի մենակատարը հենց ինքը՝ Ջարեդն է։ Խմբի անդամ են նաև ջութակահար և կիթառիստ Տոմո Միլիշեվիքը և Ստիվեն Աիելլոն, որը միայն համերգների ժամանակ է հանդես գալիս։
Լետոյի 2 կիթառներն ունեն անուններ՝ Պյութագորաս և Արթեմիդա։ Այս կիթառները պատրաստել է Սթիվ Մաքսվեյնը։
Անինոասա
Անինոասա (Aninoasa), քաղաք ռումինական Հունեդոարա ժուդեցում։ Հայտնի է այսօրվա իր կարգավիճակով, մասնավորապես՝ «ռումինական առաջին սնանկ քաղաք»-ն է։
2019 թվականի տվյալների համաձայն՝ քաղաքում ապրում է 6108 մարդ ։
Մինչ սնանկության մասին հայտարարությունը՝ 2012 թվականը, կառավարման 5 ժամկետների ընթացքում Անինոասի պրիմարը՝ քաղաքապետը, Իլիե Բոթգրոսն է եղել ։ Քաղաքը սնանկ ճանաչելու մասին որոշումը կայացվել է 2013 թվականին՝ նոր քաղաքապետ Նիկոլայ Դունկի կողմից, ով այդ պաշտոնում ընտրվել էր 2012 թվականին։ Քաղաքի սնանկ ճանաչումը թույլ տվեց խուսափել պարտքերի վրա տոկոսների կուտակումից։ Սնանկ ճանաչելուց հետո՝ ներդրվեցին սահմանափակումներ, որոնք ուղղված էին բյուջետային միջոցների կառավարմանը։ Բյուջետային միջոցների կառավարման համար սահմանվեց վերահսկողություն, որն իրականացվում էր արտաքին կառավարչի կողմից։
Մեկ տարվա ընթացքում հաջողվեց մարել քաղաքի բոլոր պարտքերը, և արդեն 2014 թվականին սնանկության կարգավիճակը չեղարկվեց։
Աշխարհագրություն
Անինոասան Ռումինիայի մայրաքաղաք Բուխարեստից 240 կմ հեռավորության վրա է տեղակայված։ Քաղաքի հարևանությամբ ածխաբեր ավազան կա, որը գտնվում է Ժիու հովտում (Valea Jiului): Այս հովիտը ավելի վաղ հանդիսանում էր Ռումինիայի ածխի արդյունաբերության կենտրոններից մեկը։
Պատմություն
Անինոասան հիմնադրվել է 1453 թվականին՝ դառնալով Հունեդոարա Ժուդեցի առաջին քաղաքը ։
1989 թվականին ավանն ստացավ քաղաքի կարգավիճակ։
Այն տարիներին, երբ Ռումինիան սոցիալիստական հանրապետություն էր, քաղաքում գործում էր ածխի հանքահոր ։
Անկում
2007 թվականին հանքահորը փակվեց։ Այդ իսկ պատճառով Անինոասա քաղաքը զրկվեց քաղաքը ձևավորող ձեռնարկությունից։
Այժմ քաղաքը համարվում է սնանկ, գումարը չի բավականացնում անգամ կոմունալ ծառայությունների դիմաց վճարելու համար։ Անգամ Անինոասայի քաղաքապետն Անինոասան համեմատում է Դեթրոյթի հետ ։
Արտաքին հղումներ
Կատեգորիա:Ռումինիայի քաղաքներ
Ռազլիվ (ավան, Վելիկոնովոսյոլկովսկի շրջան)
Ռազլիվ (Розлив), ավան Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Ռազլիվ ավանում բնակվում էր 924 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի ավաններ
Պոլինա Բոգուսևիչ
Պոլինա Բոգուսևիչ, ռուս երգչուհի, որը «Крылья» երգով (թարգմ.՝ «Թևեր») դարձել է Մանկական Եվրատեսիլ 2017 երգի մրցույթի հաղթող ։
Կենսագրություն
Ծնվել է 2003 թվականի հուլիսի 4-ին Մոսկվայում։ Մայրը Յուլիա Բոգուսևիչն է ։ Լինելով ռուս, պատանի երգչուհին խոսում է իր կորեական արմատների մասին։ Նրա տատիկը (Նատալիա Բոգուսևիչը) ծնունդով Օմսկից է, որտեղ ապրել է Իրինա Շաֆրանսկայի քույրը ։ Պոլինան սովորում է Մոսկվայի թիվ 1586 դպրոցում (Մոսկվա քաղաքի «Դպրոց № 1586» Պետական բյուջետային հանրակրթական հաստատություն) և հայտնի երաժիշտ Իգոր Կրուտոյի ակադեմիայում ։
2012
Նա հանդես է եկել «Պատուհան դեպի Փարիզ» («Окно в Париж» ) և «Երաժշտության դպրոց» («Школа музыки») հեռուստատեսային նախագծերում ։
2013
2013 թվականից մինչև 2015 թվականը հանդես է եկել Սերգեյ Ժիլինի «Ֆոնոգրաֆ-Սիմֆո-Ջազ» և «Ջազ Բենդ Ֆոնոգրաֆ» նվագախմբի հետ ։
2014
Մասնակցել է ռուսական «Մանուկների ձայնը» երաժշտական նախագծի առաջին եթերաշրջանին։ Հանդես էր գալիս Դիմա Բիլանի թիմում։ Դուրս մնաց մենամարտ փուլի ժամանակ ։
Նա նաև հանդես է եկել «Մանկական Նոր ալիք 2014»-ում, և ստացել II աստիճանի դափնեկրի կոչում ։
Բացի այդ, 2014 թվականին «Մանկական ռադիոյի» կողմից ստացել է հատուկ մրցանակ «Ռուսերեն լավագույն կատարում» անվանակարգում ։
2017
2017 թվականի հունիսի 3-ին հաղթել է Ռուսաստանի «Մանկական Եվրատեսիլ» մրցույթի ազգային ընտրության եզրափակիչ փուլում։
Արտաքին հղումներ
Կատեգորիա:Ռուս երգիչներ Կատեգորիա:Մանկական Եվրատեսիլի մասնակիցներ Կատեգորիա:21-րդ դարի երգչուհիներ Կատեգորիա:Մանկական Եվրատեսիլ երգի մրցույթի հաղթողներ Կատեգորիա:Ռուս երգչուհիներ
Նապոլեոնի լորենի
Պատմություն
1807 թվականին Տիլզիտում կնքվել է Տիլզիտի հաշտության պայմանագիրը Ռուսաստանի, Պրուսիայի և Ֆրանսիայի միջև։ Լեգենդի համաձայն` խաղաղ պայմանագրի ստորագրման պատվին Նապոլեոն Բոնապարտը Տիլզիտում տնկել է երկբույն լորենի։ Այս ծառը պետք է խորհրդանշեր Ռուսաստանի և Ֆրանսիայի միջև բարեկամությունը ։
Ծառը տնկելու համար ընտրվել է քաղաքի ամենաբարձր կետերից մեկը` Դրագոնյան բարձունքը (Drangowskiberg)` ծովի մակերևույթից 42 մետր բարձրության վրա, քանի որ այս տարածքում կար կաթոլիկ վանք և խաղաղ բանակցությունների ժամանակ տեղակայված էին ֆրանսիական զորամասերը։
Մինչև 1945 թվականը գերմանացի պատմասերները շատ հարգալից էին վերաբերվում լորենու ծառին, որի կողքին գործում էր «Դրագովսկի» ռեստորանը։ Խորհրդային ժամանակաշրջանում լորենին պաշտպանված էր, այն համարվում էր յուրահատուկ և շատ կարևոր քաղաքային բնական օբյեկտ (Ֆրիդրիխ-Լյուդվիգ Յանի կաղնու և Յակոբսրուե այգու գաղութային կաղնու հետ միասին)։
Լորենին տապալվել է 2010 թվականի փոթորիկի ժամանակ, սակայն 2013 թվականին ծառը փոխպատվաստվել է պատմական վայրում։ Լորենու մոտ տեղադրվել է քար, որի վրա կա հուշատախտակ ։
Արտաքին հղումներ
Կատեգորիա:Կալինինգրադի մարզի տեսարժան վայրեր Կատեգորիա:Հայտնի ծառեր
Սիմեոն Ա Երևանցի
Սիմեոն Ա Երևանցի, Ամենայն Հայոց Կաթողիկոս, 18-րդ դարի հայ ականավոր աստվածաբան, մատենագիր, մշակութային և քաղաքական գործիչ։
Կենսագրություն
Ուսումնառությունն ու հոգևոր ողջ գործունեությունը կապվում են Սուրբ Էջմիածնի և Հայ առաքելական եկեղեցու հետ։ 1752-ին Սիմեոն Երևանցին արդեն վարդապետ էր, իսկ 1759-ին՝ եպիսկոպոս։ 1756 թ. Սիմեոն Երևանցի վարդապետը գնում է Կոստանդնուպոլիս, որտեղ և շարունակում է իր հոգևոր գործունեությունը։ Եղել է նվիրակ Կոստանդնուպոլսում, այնուհետև՝ Մադրասում։ 1763 թ. մարտի 21-ին վախճանվում է Հակոբ Ե Շամախեցի կաթողիկոսը և մեկ ամիս անց՝ ապրիլի 20-ին Սիմեոն եպիսկոպոս Երևանցուն օծում են իբրև ամենայն հայոց կաթողիկոս։
Գործունեություն
Իր տասնյոթամյա հայրապետության ընթացքում (1763-1780) Սիմեոն կաթողիկոսը աչքի է ընկնում ոչ միայն ազգային-հայրենասիրական, հոգևոր ու մշակութային, այլև շինարարական ու նորոգչական հսկայածավալ աշխատանքներով։ Նախ և առաջ վերաշինում է Մայր Աթոռի արտաքին պարիսպը, որի գոյություն չունենալու պատճառով վանքապատկան մի շարք շինություններ բազմիցս ենթարկվում էին ասպատակողների վայրագություններին։ Պարսպի շինության ժամանակ Վաղարշապատ գյուղի այն տները, որոնք խառնիխուռն շինություններով շրջապատել էին Մայր Աթոռը, քանդում ու հեռացնում է Մայրավանքից մոտ 200-250 մ դեպի հյուսիս։ Այնուհետև իր միջոցներով կառուցում է արդեն նոր գյուղի տներն ու գյուղի Սբ. Աստվածածին եկեղեցին, որը կանգուն է մինչ օրս։
Սիմեոն Ա Երևանցու շինարարական գործերի թվին են պատկանում Մայր Աթոռի սեղանատան, մոմատան, դպրատան, միաբանական խցերի, նոր քանքանի, ձիթահանքի և այլնի կառուցումները։ Նորոգել է Մայր տաճարի չորս հաստահիմն և բարձր սյուները, իսկ 1771 թվականին Մայր Աթոռում Սիմեոն Երևանցու ջանքերով հիմնվում են առաջին տպարանը, ապա թղթի գործարանը (1776 թ.) ։
Իր գործունեության ընթացքում Սիմեոն կաթողիկոսը կարգավորել է նաև հայոց Տոնացույցը, որն էլ տպագրեց իր հիմնած տպարանում՝ 1774 թ.։
Մահ
1779 թվականից սկսած Սիմեոն Երևանցու մոտ նկատվում է հիվանդության խորացում, իսկ 1780 թվականի հուլիսի 16-ին, Վարդավառի օրը, վախճանվում է հայոց շինարար կաթողիկոսը։ Նրա աճյունն ամփոփված է Սբ. Գայանե եկեղեցու գավթի հարավային կողմում։ Տապանաքարն ունի չափածո արձանագրություն։
Կաթողիկոսական գահին Սիմեոն Ա Երևանցուն հաջորդում է Ղուկաս Ա Կարնեցին։
Հիշատակ
Սիմեոն Երևանցու անունով Երևանի Կոնդ թաղամասում կոչվում է փողոց։
Աշխատություններ
Սիմեոն Ա Երևանցի կաթողիկոսի կարգադրությամբ՝ հավատացյալների կողմից սիրված «Տէր ողորմեա» աղոթքն հավելվել է Սուրբ Պատարագի մեջ։ Մինչ այդ, երգը ցասման ժամի մաս է կազմել ու ընդհանրապես կատարվում էր բնական աղետների և թշնամիների հարձակումների ժամանակ։
Արտաքին հղումներ
Կատեգորիա:Ամենայն Հայոց Կաթողիկոսներ Կատեգորիա:Հայ աստվածաբաններ Կատեգորիա:Հայ մատենագիրներ Կատեգորիա:Հայ մշակութային գործիչներ Կատեգորիա:Հայ քաղաքական գործիչներ
Քոշաքարում ես վազել եմ...
«Քոշաքարում ես վազել եմ...», Հովհաննես Թումանյանի բանաստեղծություններից՝ գրված 1917 թվականին ։
Պատմություն
Հովհաննես Թումանյանն այս բանաստեղծությունը գրել է 1917 թվականի նոյեմբերի 20-ին։
Թումանյանի դուստր Անուշի ալբոմը, դրա մեջ գտնվող ինքնագիրը և Թումանյանի դուստր Աշխենի արտագրած մեկ օրինակը պահվում է Թումանյանի ընտանեկան արխիվում։
Բանաստեղծությունն առաջին անգամ տպագրվել է 1929 թվականին «Նոր ուղի» ամսագրում (№1, էջ 7), այնուհետև Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակությունում (էջ 536) ։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից ։
Ծանոթագրություններ
Կատեգորիա:1917 գրականությունում Կատեգորիա:Հովհաննես Թումանյանի բանաստեղծություններ
Հարութ Փամբուկչյան
Հարութ Եսայիի Փամբուկչյան, հայտնի որպես Ձախ Հարութ, ամերիկահայ երգիչ, երաժիշտ։ Հայաստանի վաստակավոր արտիստ (2015) ։
Կենսագրություն
Ծնվել է 1950 թվականին, Երևանում։ Եսայի Փամբուկչյանի և Ծաղիկ Շահակյանի զավակն է։ Հայրը ծնվել է 1901 թվականին Զեյթունում, մայրը՝ 1907 թվականին Տիգրանակերտում։ Եղեռնից հետո նրանք ապրել են Բեյրութում, իսկ այնտեղից 1946 թվականին մեկնել հայրենիք։ Երևանում՝ Նոր Արեշ թաղամասում, 1950 թվին ծնվել է Հարութը։ Հաճախել է տեղի թիվ 43 դպրոցը և ընդունվել Թերլեմեզյանի անվան Գեղարվեստի ուսումնարանը, որն ավարտել է 1968 թվին։ Ծառայել է բանակում երկու տարի Ուկրաինայի Կանատոպ քաղաքում ։
Մայրը երգչուհի է եղել։ Վաղ պատանեկությունից հետաքրքրվել է երաժշտական գործիքներով ու սովորել է նվագել կիթառ, սազ, բուզուկի, դհոլ, ու դաշնամուր։ Իր ստեղծած «Էրեբունի» խմբով ելույթներ է ունեցել ամենատարբեր առիթներով ու կատարել ամենատարբեր տեսակի երաժշտություն, ներառյալ՝ ռոք, ռաբիզ, ու շանսոն։
1971 թվականին կորցրել է հորը, որից հետո 1975 թվականին մոր հետ մեկնել է Բեյրութ՝ Լիբանան իսկ այնտեղից մեկ տարի անց տեղափոխվել ԱՄՆ և հաստատվել է Լոս Անջելես, որտեղ շարունակել է երաժշտական գործունեությունը։
Մականուն
Մականվան «Ձախ» բառը գալիս է Հարութ Փամբուկչյանի ձախլիկ լինելուց ։
Արտաքին հղումներ
Կատեգորիա:Ամերիկահայ երգիչներ Կատեգորիա:Ամերիկահայ երաժիշտներ Կատեգորիա:ՀՀ վաստակավոր արտիստներ Կատեգորիա:Բեմական կեղծանուններ
(882) Սվետլանա
(882) Սվետլանա (Swetlana), աստերոիդ աստերոիդների հիմնական գոտում։ Հայտնաբերվել է 1917 թվականի օգոստոսի 15-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 3,129032 ա. մ., առավելագույնը մոտենում է 2,3 ա. մ. հեռավորության վրա և հեռանում 3,9581 ա. մ. ։ Արեգակի շուրջ մեկ ամբողջական պտույտ է կատարում 2021,68 երկրային օրվա ընթացքում, իր ուղեծրով շարժվելով միջինում 0,178069 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,13° անկյուն։
Արտաքին հղումներ
Կատեգորիա:1917 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալյոշա Վարդանյան
Ալյոշա Երվանդի Վարդանյան (սեպտեմբերի 15, 1961, Քարինտակ - հունվարի 26, 1992, Քարինտակ), հայազգի ազատամարտիկ գնդացրորդ։ Ավարտել է գյուղի միջնակարգ դպրոցը։ Ավարտելուց հետո վերադարձել է հայրենի գյուղ և աշղատել է որպես մեխանիզատոր։ Ծառայել է [http://ԽՍՀ ԽՍՀ] բանակում, քաղաք Պենզաում։ Այնուհետև որոշ ժամանակ ապրել է [http://ՌԴ ՌԴ] Մինվոդի քաղաքում։ 1979-1981 թվականներին ծառայել է ԽՍՀՄ ԶՈՒ շարքերում։ Քարինտակում հայտնի էր որպես զինագործ, անակնկալ գործողությունների ծրագրող և իրականացնող։ Աչքի է ընկել 1991 թվականի դեկտեմբերի 28-ին Քարինտակի «Խաչին սըեռ» բարձունքի պաշտպանության ժամանակ և 1992 թվականի հունվարի 26-ին՝ գյուղի ինքնապաշտպանական մարտերում։ Նշված ռազմագործողություններում վճռորոշ դեր է ունեցել հայկական դիրքերն անառիկ պահելու գործում։ Ալյոշա Վարդանյանը հետմահու պարգևատրվել է Արցախի Հանրապետության «Մարտական խաչ» [[Արցախի Հանրապետության «Մարտական խաչ» 1-ին աստիճանի շքանշան|1-ին]] և 2-րդ աստիճանի շքանշաններով։
Կատեգորիա:1961 ծնունդներ Կատեգորիա:Սեպտեմբերի 10 ծնունդներ Կատեգորիա:1992 մահեր Կատեգորիա:Հունվարի 26 մահեր Կատեգորիա:Քարին տակ գյուղում ծնվածներ Կատեգորիա:Քարինտակ գյուղում մահացածներ Կատեգորիա:Հայ ազատամարտիկներ
Դոնիս Ավդիյայ
Դոնիս Ավդիյայ (Donis Avdijaj;), ալբանական ծագմամբ կոսովո-գերմանացի ֆուտբոլիստ։ Հանդես է գալիս «Շալկե 04» ակումբում և իր ազգային հավաքականում, որպես հարձակվող։
Կենսագրություն
Դոնիս Ավդիյայը ծնվել է Օսնաբրյուկ քաղաքում, ալբանացիների ընտանիքում։
Ավդիյայը ֆուտբոլով սկսել է զբաղվել հինգ տարեկանից՝ սիրողական «Աթեր» ակումբում։ Հինգ տարեկանից հետո Դոնիսը տեղափոխվել է «Օսնաբրյուկ» ֆուտբոլային ակումբի մանկապատանեկան հավաքական։ Իր հայրենի քաղաքի համանուն ակումբից տեղափոխվել է «Շալկե 04»։
Ակումբային կարիերա
2011/12 մրցաշրջանում՝ «Շալկե 04» ի պատանեկան հավաքականում անցկացրել է 26 խաղ՝ դառնալով 15 գոլի հեղինակ ։ Հաջորդ մրցաշրջանում նա զգալիորեն բարելավել է իր խաղամակարդակը, արդյունքում՝ 25 խաղում հեղինակել է 44 գոլ և 13 գոլային փոխանցում։ Հետագայում նա տեղափոխվեց մինչև 19 տարեկանների հավաքական ։ Թիմի հետ նա կարողացավ հաղթել Վեստֆալի գավաթը. եզրափակչում «Դորտմունդի Բորուսիայի» դեմ խաղում Դոնիսը դարձավ հաղթական գոլի հեղինակ ։
2015 թվականի հուլիսի 30-ին Դոնիսը տոնեց իր առաջնախաղը Եվրոպա Լիգայում՝ մասնակցելով «Ռուբին» ակումբի դեմ խաղին (2:3)։ Հանդիպման ժամանակ նա դարձավ մեկ գոլի հեղինակ՝ սակայն ստանալով երկու դեղին քարտ հեռացվեց խաղադաշտից։ 2051/16 մրցաշրջանում անցկացերց 25 խաղ՝ դառնալով 3 գոլի և 7 գոլային փոխանցման հեղինակ։ Վարձավճարի ավարտվելուն պես վերադարձավ «Շալկե 04»։
2016 թվականի նոյեմբերի 24-ին տոնեց իր դեբյուտը «Շալկե 04» ակումբի հիմնական կազմում՝ Եվրոպա Լիգայի առաջնությունում, «Նիցայի» դեմ խաղում (2:0)։ Դեկտեմբերի 20-ին Դոնիսը Գերմանիայի առաջնությունում տոնեց իր առաջին գոլը, որը հեղինաեց գերմանական «Համբուրգ» ակումբի դեմ պաղին (1:2)։
Միջազգային կարիերա
Դոնիսը հանդես է եկել գերմանական տարբեր հավաքակաերում, տարբեր տարիքային խմբերում։ 2014 թվականի հոկտեմբերի 11-ին Ավդիյայը հայտարարեց, որ մտադիր է խաղալ Ալբանիայի ազգային հավաքականում ։
2017 թվականի մարտի 20-ին ֆուտբոլիստը հրավիրվեց Կոսովոյի ֆուտբոլի ազգային հավաքական։ Դեբյուտային հանդիպումը կայացել է 2017 թվականի մարտի 24-ին Իսլանդիայի ազգային հավաքականի դեմ խաղին, որը ավարտվել է 1:2 հաշվով ։
Ձեռքբերումններ
Անձնական
Արտաքին հղումներ
Կատեգորիա:Թուրքական Սուպեր լիգայի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Ֆուտբոլի հարձակվողներ Կատեգորիա:Տրաբզոնսպորի ֆուտբոլիստներ
Մայրություն (քանդակ, Երևան, Հռիփսիմե Սիմոնյան)
«Մայրություն» («Ընտանիք») քանդակ, գտնվում է Երևանում, Նոր Նորք վարչական շրջանի 2-րդ զանգվածում, Գայի պողոտայի մոտ։ Ընդգրկված է Երևանի Նոր Նորք վարչական շրջանի պատմության և մշակույթի անշարժ հուշարձանների ցանկում ։
Պատմություն
«Ընտանիք» («Մայրություն») քանդակը տեղադրվել է 1974 թվականին Նոր Նորքի 2-րդ զանգվածում, Գայի պողոտայում, Նոր Նորքի թաղապետարանի հարևանությամբ։
Ծանոթագրություններ
Կատեգորիա:Երևանի հուշարձաններ Կատեգորիա:Հռիփսիմե Սիմոնյանի քանդակներ Կատեգորիա:Կանանց հուշարձաններ
Տեսարան Օրանիենբաումի մերձակայքում
«Տեսարան Օրանիենբաումի մերձակայքում» («Вид в окрестностях Ораниенбаума»), ռուս նկարիչ Ալեքսեյ Սավրասովի (1830-1897) նկարը, որ ստեղծվել է 1854 թվականին։ Ներկայում պահվում է Տրետյակովյան պատկերասրահում ( 824)։ Նկարիչ չափերը՝ 78 × 118 սմ ։
Պատմություն
1854 թվականին Ալեքսեյ Սավրասովի նկարը ցուցադրվել է Մոսկվայի նկարչության և քանդակագործության ուսումնարանում անցկացված ցուցահանդեսում։ Ցուցահանդեսին ներկա է եղել մեծ իշխանուհի Մարիա Նիկոլաևնան, որն այդ ժամանակ եղել է Գեղարվեստի կայսերական ակադեմիայի նախագահը։ Մարիա Նիկոլաևնան հավանել է Սավրասովի աշխատանքները (որոնցից մեկը՝ «Չումակները», նա գնել է) և նրան հրավիրել է քաղաքից դուրս գտնվող իր նստավայր, որը գտնվել է Պետերգոֆի ու Օրանիենբաումի միջև՝ Ֆիննական ծոցի ափից ոչ հեռու ։
Մարիա Նիկոլաևնայի ամառանոցի մոտ էլ Ալեքսեյ Սավրասովը նկարել է «Տեսարան Օրանիենբաումի մերձակայքում» և մի շարք այլ նկարներ, որոնք 1854 թվականի աշնանը ցուցադրվել են Գեղարվեստի կայսերական ակադեմիայում ։ Այդ շարքի երկու նկարների՝ «Տեսարան Օրանիենբաումի մերձակայքում» և «Ծովափ Օրանիենբաումի մերձակայքում» («Морской берег в окрестностях Ораниенбаума») աշխատանքների համար 24-ամյա նկարչին շնորհվել է ակադեմիկոսի կոչում ։
«Տեսարան Օրանիենբաումի մերձակայքում» նկարը 1858 թվականին գնել է Պավել Տրետյակովը ։ Այն եղել է Սավրասովի առաջին նկարը, որ գնվել է Տրետյակովի կողմից և պատկանում է նրա ամենավաղ ձեռքբերումների թվին ։
Նկարագրություն
Նկարի կենտրոնում պատկերված է արևի պայծառ լույսով լուսավորված դաշտ։ Նրանից աջ գտնվում են ծառեր ու գլաքարեր, որ ծածկված են մամուռով ու խոտով։ Առջևի պլանում՝ երկու խոշոր գլաքարարեի հետևում, կաղնի է, որի տերևները լուսավորված են արևի լույսով։ Դաշտի հեռավոր ծայրում երևում է նստած կնոջ կերպարանք։ Հեռվում՝ կտավի ձախ ծայրում, ամպերով ծածկված երկնքից ներքև երևում է ծովի ոչ մեծ հատված ։
Արձագանքներ
Արվեստագետ Նիկոլայ Նովոուսպենսկին նկարի մասին գրել է.
Արվեստագետ Ֆաինա Մալցևան ուշադրություն է դարձրել Սավրասովի այդ նկարի և Միխայիլ Լեբեդևի՝ իտալական ծառուղիների նկարների շարքի միջև եղած նմանությանը՝ նշելով, որ «Սավրասովի նկարի զգացմունքային կառուցվածքն ազատ է ռոմանտիկ խանդավառությունից։ Նա գրել է, թե «ժամանակակիցները «Տեսարան Օրանիենբաումի մերձակայքում» ընկալել են որպես էտապային աշխատանք հիսունական թվականների առաջին կեսի ամբողջ բնանկարային գեղանկարչության մեջ» ։
Արտաքին հղումներ
Կատեգորիա:Տրետյակովյան պատկերասրահի նկարներ
Ռինո
Ռինո (Reno), քաղաք ԱՄՆ-ի Նևադա նահանգի արևմուտքում։ Ուոշո շրջանի վարչական կենտրոնն է։ Բնակչությունը կազմում է 233 294 մարդ ։ Նևադա նահանգում բնակչության թվաքանակով 4-րդն է՝ Լաս Վեգասից, Հենդերսոնից և Նորթ-Լաս-Վեգասից հետո։ Քաղաքը գտնվում է Սիեռա Նևադա լեռնաշղթայի լեռնահովիտների մոտ, Տախո լճից՝ 80 կմ հեռավորության վրա։
Ռինոն հաճախ անվանում են «Ամենամեծ փոքրիկ քաղաքն աշխարհում» (The Biggest Little City in the World): Քաղաքը հայտնի է բազմաթիվ խաղատներով, հենց այստեղ է հիմնվել խաղաքարտերի «Caesars Entertainment Corporation» խոշոր ընկերությունը։
Բնակչություն
Համաձայն 2000 թվականի մարդահամարի արդյունքների՝ Ռինոյում ապրում է 180 480 մարդ, որոնցի 73 904-ն ունեն անձնական տներ։ Բնակչության մեծ մասը կազմում են սպիտակամորթները՝ 77,5 %, 19,2 %՝ լատինամերիկացիներ, ասիացիները՝ 5,3 %, հաջորդում են աֆրոամերիկացիները՝ 2,6 %, հնդկացիները՝ 1,3 %, հավայացիները և Օվկիանիայի գաղթականները՝ 0,6 %:
2008 թվականին Ռինոյի բնակչությունը հասավ մինչև 217 016 մարդ, 2013 թվականին՝ մինչև 233 294 ։
Աշխարհագրական դիրք
Ռինոն գտնվում է Խաղաղ օվկիանոսի և Հյուսիսային Ամերիկայի սալերի բախման վայրում։ 2008 թվականին գրանցվել է մի շարք երկրաշարժերի աննախադեպ դեպք, որը տևել է ավելի քան երկու ամիս, օրական 3 անգամ՝ անընդհատ աճող ուժգնությամբ (առավելագույնը 5.0՝ ըստ Ռիխտերի սանդղակի)։ Ռինոն գտնվում է Սիեռա Նևադա լեռան անձրևային ստվերում։ Ռինոյի կլիման կիսաանապատային է։
Տնտեսություն
Ռենոն և շրջակայքը կլիմայական հանրաճանաչ առողջարանային վայրեր են։ Քաղաքը հայտնի է իր լեռնադահուկային առողջարաններով ։
Զարգացած է շինանյութերի, էլեկտրոնային սարքավորումների արտադրությունն ու քիմիական արդյունաբերությունը։
Ռինոյում գործում են մի քանի խոշոր ընկերությունների գլխամասային գրասենյակներ, օրինակ՝ «International Game Technology», «PC-Doctor», «Port of Subs»:
Արտաքին հղումներ
Կատեգորիա:1868 թվականին հիմնադրված բնակավայրեր Կատեգորիա:1858 թվականին հիմնադրված բնակավայրեր
Ընդհանուր տվյալների պաշտպանության կանոնակարգ
Ընդհանուր տվյալների պաշտպանության կանոնակարգ (General Data Protection Regulation, GDPR, Եվրախորհրդի որոշում թիվ 2016/679), Եվրամիության որոշում , որի միջոցով Եվրախորհրդարանը և Եվրահանձնաժողովը, ամրապնդում և ներդնում են Եվրամիության (ԵՄ) բոլոր անձանց անձնական տվյալների պաշտպանությունը։ Որոշումն ուղղված է նաև ԵՄ-ից տվյալների արտահանմանը։
Ընդհանուր տվյալների պաշտպանության կանոնակարգը նպատակ ունի առաջին հերթին քաղաքացիներին հնարավորություն տալ վերահսկել իրենց անձնական տվյալները և հեշտացնելով միջազգային տնտեսական հարաբերությունները կարգավորող դաշտը, ունիֆիկացնելով կարգավորումները Եվրամիության շրջանակներում ։
Պատմություն
1995 թվականին Եվրապառլամենտի և Եվրախորհրդի կողմից ընդունվեց «Անձնական տվյալների մշակման ընթացքում մասնավոր անձանց իրավունքների պաշտպանության մասին» (Data Protection Directive) (ԵՄ/95/46) դիրեկտիվը, որը սահմանում էր, թե ԵՄ անդամ երկրները ինչպես պետք է ապահովեն անձանց տվյալների պաշտպանությունը։
Եվրամիության տարածքում անձնական տվյալների պաշտպանությունը և ոլորտի առկա ռիսկերի կառավարումը ապահովելու նպատակով Եվրախորհուրդը ընդունել է «Ընդհանուր տվյալների պաշտպանության կանոնակարգը», որը կիրառելի կլինի Եվրամիության տարածքում և նրանից դուրս գործող կազմակերպությունների համար, որոնք տիրապետում կամ օգտագործում են են Եվրամիության քաղաքացիների անձնական տվյալները։ Կանոնակարգը ուժի մեջ է մտել 2018 թվականի մայիսի 25-ին ։
Տվյաների մշակման իրավական հիմքեր
Տվյալների մշակման իրավական հիմքեր կարող են հանդիասանալ ՝
Ասկալափոս
Ասկալափ, Ասկալափոս, Ասկալաֆ կամ Ասկալաֆոս (Ἀσκάλαφος), հունական դիցաբանությունում բեովտիական հերոս, Իյալմենոսի երկվորյակ եղբայրը, Արեսի և Աստիոքեի որդին, Օրքոմենի թագավորը։ Մասնակցել է արգոնավորդների ճանապարհորդությանը ։ Կռվել է Տրոյայի դեմ՝ գլխավորելով օրքոմենացի ռազմիկներին, սպանվել է Դեիփոբոսի կողմից։
Ընդհանուր տվյալների պաշտպանության կանոնակարգ
Արտաքին հղումներ
Կատեգորիա:Մարդու իրավունքներ Կատեգորիա:Գաղտնիության քաղաքականություն Կատեգորիա:2018 Եվրոպայում
Ասկալափոս
Ծանոթագրություններ
Կատեգորիա:Հին հունական դիցաբանություն Կատեգորիա:Արգոնավորդներ
Գրիգոր Շահինյան
Գրիգոր Շահինյան (արևմտ․հայ․՝ Գրիգոր Շահինեան, 1930, Դամասկոս, Սիրիա - փետրվարի 15, 2009, Բեյրութ, Լիբանան)։ Սփյուռքահայ գրականագետ, հոգեբան, ուսուցիչ, դասախոս։ «Ահեակ»-ի հիմնադիր և խմբագիր ։
Կենսագրություն
Նախնական ուսումը ստանում է Դամասկոսի հայկական և ֆրանսիական վարժարաններում։ 1945-ին, կրկին փոխադրվելով Բեյրութ, հաճախում և ավարտում է Համազգայինի ճեմարանը։ Շահինյանը մինչ բարձրագույն կրթություն ստանալը դասավանդում է դպրոցներում է նաեւ։ Մեկնելով Բելգիա՝ նա ընդունվեց Բրյուսելի Ազատ համալսարան, որտեղ սովորում է բանասիրության և մանկավարժության բաժիններում, ապա 1956-ին Ուսուցչական աստիճան ստանում է ուսուցչական աստիճան ։
Շահան Շահնուրի ստեղծագործությունը ուսումնասիրող դոկորական աշխատանքով պաշտպանում է իր աստիճանը 1979-ին, Փարիզի Սորբոն համալսարանի գրականութեան բաժնում, և ապա 1994-ին՝ Երևանի պետական համալսարանում ։
Գրիգոր Շահինյանը, կարճատև հիվանդության պատճառով, մահանում է 2009 թվականի փետրվարի 15-ին Բեյրութ քաղաքում ։
Ուսուցչական և դասախոսական ասպարեզ
Լիբանան դարձին շարունակում է ուսուցչական-դասախոսական աշխատանքը Համազգային ճեմարանում, համալսարանական հաստատություններում։
Հիմնադիր, «Ահեակ» գրական հանդեսի վարիչ-խմբագիր
1965-ին հիմնադրում և ղեկավարում է իբր վարիչ-խմբագիր «Ահեկան» մշակութային ու գրական հանդեսը։ Հրապարակում է բազմաթիվ գրականագիտական հոդվածներ։
Մենագրություններ և օտարալեզու գործեր, հատորներ և բառարան
Ունի գրաբանական-գրադատական ճոխ վաստակ, հատկապես մենագրություններ նվիրված համաստեղի Գուրգեն Մահարուն, Լևոն Շանթին։ Ստեղծել է նաև օտարալեզու գործեր նվիրված հայ գրականության դէմքերին։
Ինչպէս նաև հայ գրականությունը Ֆրանսերենով ներկայացնող «Panorama de la literature armenienne» ու «Oeuvres vives de la literature armenienne» և հուշերի հատընտիր «Վերաքաղ» հատորները։
Գրիգոր Շահինյան հեղինակել է և բազմիցս վերահրատարակել իր «Ֆրանսերեն-հայերեն» բառարանը։
Համազգային հայ կրթական և մշակութային միության անդամ
Համազգային հայ կրթական և մշակութային միության գործունյա անդամ էր։ Իր ղեկավարած Շրջանային վարչության կազմի օրով և իր նվիրված ու խանդավառ ճիգերի շնորհիվ հիմնադրվում է «Լևոն Շանթ» մշակութային կենտրոնը։
Աղբյուրներ
Ծաղկաքաղ Սփիւռքահայ Գրականութեան,Պէյրութ 2009 էջ(351)։
Գրիգոր Շահինեան (1930-2009)
դիմանկարի համար․ Գրիգոր Շահինեան
ԳՐԻԳՈՐ ՇԱՀԻՆԵԱՆ Կատեգորիա:Բեյրութ քաղաքում մահացածներ Կատեգորիա:Դամասկոս քաղաքում ծնվածներ Կատեգորիա:Լիբանանահայ արվեստ Կատեգորիա:Լիբանանահայեր Կատեգորիա:Մահացածներ Կատեգորիա:Գրականագետներ Կատեգորիա:2009 մահեր Կատեգորիա:1930 ծնունդներ Կատեգորիա:Հայ մանկավարժներ Կատեգորիա:Երևանի պետական համալսարանի դոկտորներ
Թովմասյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Հունարեն հիմքով ազգանուններ
Միխայիլ Պարուսնիկով
Միխայիլ Պավլովիչ Պարուսնիկով (Михаил Павлович Па́русников, ), խորհրդային ճարտարապետ, ԽՍՀՄ ՃԱ իսկական անդամ (1950), ԲԽՍՀ ԳԱ ակադեմիկոս (1950, թղթակից-անդամ 1947): Մանկավարժ, պրոֆեսոր (1948), Բելառուսական ԽՍՀ Պետական մրցանակի դափնեկիր (1968):
Կենսագրություն
1913 թվականից մինչև 1918 թվականը սովորել է Մոսկվայի նկարչության, քանդակագործության և ճարտարապետության ուսումնարանում (նրա հայրը եղել է հարևան եկեղեցու վանահայրը), այնուհետև, մինչև 1924 թվականը՝ Վխուտեմասում, աշակերտել է Ստանիսլավ Նոակովսկուն և Իվան Ժոլտովսկուն։ 1924 թվականից աշխատել է Մոսկվայի ճարտարապետ-նախագծային կազմակերպություններում, միաժամանակ՝ դասավանդել է (1934-1941 թվականներին, 1948 թվականից՝ պրոֆեսոր) Մոսկվայի ճարտարապետության ինստիտուտում։
1941-1944 թվականներին եղել է ԽՍՀՄ ճարտարապետական Ակադեմիայի ավագ գիտաշխատող, 1944-1948 թվականներին՝ ԽՍՀՄ Ճարտարապետական Կոմիտեի ճարտարապետա-նախագծային արհեստանոցների ղեկավար։ ԽՍՀՄ բազմաթիվ քաղաքների համար մշակել է բնակելի և հասարակական շենքերի նախագծեր և նոր տիպի գյուղական բնակավայրերի հատակագծման ու կառուցապատման հիմնական սկզբունքներ ու նախագծեր։
Հրատարակել է ճարտարապետության տեսության և պատմության վերաբերյալ մի շարք աշխատանքներ, այդ թվում՝ «Բնակելի տների ամբողջական սերիական նախագծման սկզբունքների մասին» (ԽՍՀՄ ճարտարապետություն։ 1953 թվական № 12) և «Միջին հարկայնության տիպային շենքերի նախագծման փորձի մասին» (ԽՍՀՄ ճարտարապետություն։ 1955 թ. № 2):
Մահացել է 1968 թվականին, Մոսկվայում։ Թաղված է Մոսկվայում Նովոդևիչյան գերոզմանատանը։
Արտաքին հղումներ
Կատեգորիա:Խորհրդային ճարտարապետներ Կատեգորիա:Ռուս ճարտարապետներ Կատեգորիա:Նովոդևիչյան գերեզմանատանը թաղվածներ Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ Կատեգորիա:Խորհրդային մանկավարժներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Լենինի շքանշանի ասպետներ Կատեգորիա:Բելառուսական ԽՍՀ Պետական մրցանակի դափնեկիրներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Նիլ Քորբոլդ
Նիլ Քորբոլդը բրիտանական հատուկ էֆեկտների վերահսկիչ է, ով առավել հայտնի է բլոկբաստերային խոշոր ֆիլմերի՝ Գլադիատոր, Փրկել շարքային Ռայանին, Վտարանդին-մեկ։ Աստղային պատերազմներ. Պատմություններ և Սև բազե ֆիլմերի վրա աշխատելու համար ։ Նա  հատուկ էֆեկտների վերահսկիչներ Քրիս Քորբոլդի, Փոլ Քորբոլդի և Յան Քորբոլդի եղբայրն է։
Կյանքը և կարիերան
Քորբոլդը ծնվել է Լոնդոնում ։ Նա իր կարիերան սկսել է 1978-ին Հատուկ էֆեկտներում՝ Գերմարդ կինոնկարում։ Դրան հաջորդեցին Սատուրն 3-ը, Փիղ մարդ, Ամերիկյան մարդագայլը Լոնդոնում, Վիկտորիայի գաղտնիքը և Պատը և Ամադեոսը ։ 1985-ին նա սկսեց աշխատել իր առաջին Ջեյմս Բոնդի կինոնկարի ցուցակի վրա՝ որպես Հայացք սպանությանը և Կայծեր աչքերից կինոնկարների տեխնիկ։ Նրան տրվեց հնարավորություն`« Սպանել » ֆիլմի լիցենզիան կատարել։ 1990 թվականից մինչև 1996 թվականը աշխատել է բազմաթիվ կինոնկարների վրա, որոնք ներառել են Լեռնաշխարհ 2. Վերածնունդ, Հաճելի քաղաք, Քլիֆհանգեր, Լեոն։
1995-ին նա սկսեց Հինգերորդ տարրը, որը նրա առաջին ֆիլմն էր հատուկ էֆեկտների վերահսկողի դերում, որի համար ստացավ BAFTA մրցանակը ։ Նա շարունակեց վերահսկել գիտական ֆանտաստիկայի թրիլլեր Իրադարձային հորիզոնը , որին հաջորդեց Սթիվեն Սփիլբերգի` Փրկել շարքային Ռայանին ֆիլմը, որի համար ստացավ երկրորդ BAFTA մրցանակը ։ Դրան հաջորդեց Ռիդլի Սքոթ Գլադիատորը էպոսը, որի համար նա արժանացավ Ակադեմիայի մրցանակի ։ Նա ստացավ նաև BAFTA-ի կրկնակի անվանակարգեր Գլադիատորի և Ուղղահայաց սահմանի համար նույն թվականին ։ Դրան հաջորդեց աշխատանքները Մումիան վերադառնում է, իսկ հետո երկրորդ համագործակցությունը Ռիդլի Սքոթի Սև բազե կինոյի համար, որը նկարահանվեց Մարոկկոյում ։
Արտաքին հղումներ
Կատեգորիա:Ապրող անձինք Կատեգորիա:2013 ֆիլմեր Կատեգորիա:Կարճամետրաժ ֆիլմեր Կատեգորիա:Օպտիկական արվեստ Կատեգորիա:Օսկարակիրներ Կատեգորիա:Օսկար Կատեգորիա:Արվեստ Կատեգորիա:Կինոարվեստ Կատեգորիա:BAFTA մրցանակի դափնեկիրներ
Յազինգա
Յազինգա (Язиньга), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Մեզեն գետի ձախ ափին՝908 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նյու Մեքսիկո
Նյու Մեքսիկո (անգլերեն՝ ), նահանգ ԱՄՆ-ի հարավարևմտյան մասում։ Այն միացել է Միացյալ Նահանգենրին որպես 47-րդ նահանգ 1912 թվականի հունվարի 6-ին։ Հաճախ այն համարվում են Լեռնային նահանգներից մեկը։ Նյու Մեքսիկոն տարածքով հինգերորդ, բնակչությամբ 36-րդ և բնակչության խտությամբ ամենաքիչ խտություն ունեցող 6-րդ նահանգն է Միացյալ Նահանգներում
Բնակեցված է եղել տարբեր ազգերով Եվրոպացիների կողմից տարածքը հայտնագործելու շատ առաջ։ Նյու Մեքսիկոն եղել է Իսպանական կայսրության կազմում։ Մինչև ԱՄՆ մաս դառնալը եղել է նաև Մեքսիկայի կազմում։ ԱՄՆ նահանգների մեջ Նյու Մեքսիկոն ունի իսպանացիների ամենամեծ տոկոսը, ովքեր այստեղ բնակություն են հաստատել ավելի քան 400 տարի։ Այն նաև ունի երկրորդ ամենաբարձր բնիկ ամերիկացի բնակչության տոկոսը Ալյասկայից հետո, իսկ բնիկ ամերիկացիների բացարձակ թվով չորրորդն է Կալիֆոռնիայից, Օկլահոմայից և Արիզոնայից հետո ։ Նահանգում ապրող հիմնական ազգերից են Նավախո, Պուեբլո և Ապաչի ազգերը։ Արդյունքում նահանգի ժողովրդագրությունը և մշակույթը իսպանական և բնիկ ամերիկյան ժողովուրդների միախառնումից է առաջացել, ինչը զետեղված է նահանգի դրոշի վրա։ Նյու Մեքսիկոյի ալ կարմիր և ոսկեգույն երկանգները վերցվել են Իսպանիայի թագավորական խորհրդանիշներից, իսկ արևը վերված է ամերիկյան ժողովուրդների հնագույն խորհրդանիշներից ։
Նյու մեքսիկո կամ իսպաներեն Nuevo México, անվանում հաճախ սխալմամբ կարծում են, որ վերցված է Մեքսիկա անվանումից։ Սակայն Նյու Մեքսիկո անվանումը տրվել է 1563 թվականին և նորից 1581 թվականին իսպանացի արշավորդների կողմից՝ համարելով որ տարածաշրջանի մշակույթը շատ նման է Ացտեկների կայսրության մշակույթին  ։ Մեքսիկան եղել է Նոր Իսպանիայի տարածքում է անվանումը ստացել է միայն 1821 թվականին երբ անկախություն նվաճեցին իսպանացիներից։ Նյու Մեքսիկոն եղել է Մեքսիկայի մաս ընդամենը 12 տարի 1836 թվականից մինչև 1848 թվականները։ Նրանք զարգացան որպես երկու իսպանաբնակ տարածք իրենց առանձին պատմություններով։
Աշխարհագրություն
Նահանգի ընդհանուր մակերեսը 315 194 կիլոմետր քառակուսի է ։ Նահանգի արևելյան սահմանը ընկնում է 103° W միջօրեականի վրա և սահմանակից է Օկլահոմային և հինգ կիլոմետր դեպի արևմուտք սահմանակից է Տեխասին ։ Հարավային սահմանին Տեխասը գրավում է սահմանագծի երկու երրորդ մասը, իսկ Մեքսիկան մյուս մեկ երրորդ մասը։ Արևմուտքում սահմանը հատվում է Արիզոնայի հետ ։ Նահանգի հարավարևմտյան անկյունը հայտնի է որպես Բութիլ։ Հյուսիսում նահանգը սահամանակցում է Կոլորադոյին։ Նյու Մեքսիկո, Կոլորադո, Արիզոնա և Յուտա նահանգները միասին ձևավորում են Չորս անկյունները, որի հյուսիս արևմտյան մասը ընկնում է Նյու մեքսիկոյում։ Չնայած Նյու Մեքսիկոն մեծ նահանգ է, սակայն ունի քիչ ջրային պաշարներ։ Ընդհանուր ջրային տարածքների մակերեսը կազմում է 650 կիլոմետր քառակուսի։
Նյու Մեքսիկոյի լանդշաֆտը տարբեր է, վարդագույն անապատներից մինչև բարձադիր ձյունածածկ գագաթներով լեռներ։ Նյու Մեքսիկոյի հյուսիսը առավելապես լեռնային է և անտառապատ։ Սանգրե դե Քրիստո լեռների հարավային մասը հիմնականում ժայռոտ լեռներ են, որոնք ձգվում են Ռիո Գրանդե գետից մինչև հյուսիս։ Նահանգի կարևորագույն գետերն են՝ Ռիո Գրանդեն, Պեկոսը, Կանադական գետը, Սան Խուան գետը և Ժիլա գետը։ Ռիո Գրանդեն 4-րդ ամենաերկար գետն է ԱՄՆ-ում ։
ԱՄՆ կառավարությունը պահպանում է միլիոնավոր ակրեր Նյու Մեքսիկոյից, որպես ազգային անտառներ, ներառյալ ՝
Բնության և պատմության ազգային պարկեր
Քաղաքներ
Նյու-Մեքսիկոն փոքր բնակչություն ունեցող նահանգ է` խոշոր բնակավայրերով, ինչպես նաև տնտեսական ու վարչական կենտրոնը համարավում է Ալբուքերքը։ Սանտե-Ֆե ագլոմերացիայում է հիմնականում կուտակվում պետական կապիտալը։ Դրանով իսկ ստեղծելով խոշոր կոնգլոմերատ (ավելի քան 1 միլին մարդ)։ Երկրորդ խոշոր քաղաքը Լաս-Կրուսեսն է (մոտ 100 հազար մարդ), խոշոր քաղաքներ են համարվում նաև Ռոզուելլ, Ֆարմինգթոն, Քլովիս, Գալլապ քաղաքները և այլն։
Կլիմա
Նյու Մեքսիկոյի կլիման չորային է և կիսաչորային։ Տեղումների միջին քանակը կազմում է 350 մմ։ Նահանգի հարավ-արևելյան մասում տարեկան միջին ջերմաստիճանը կազմում է 18 °С, իսկ հյուսիսում գտնվող լեռնային տարածքներում 4 °С: Ամռանը հիմնականում դրսևորվում է բարձր ջերմաստիճան։ Հուլիս ամսի միջին ջերմաստիճանը կազմում է 36 °С, Ամռան միջին ցածր ջերմաստիճանը կազմում է 26 °С: Նահանգի ամենաբարձր ջերմաստիճանը գրանցվել է 1994 թվականի հունիսի 24-ին կազմելով 50 °С: Ամենացածր ջերմաստիճանը գրանցվել է Գավիլանեում 1954 թվականի փետրվարի 11-ին կազմել է −46 °C:
Բնակչություն
2011 թվականի հուլիսի 1-ի ԱՄՆ մարդահամարի բյուրոյի տվյալներով նահանգի բնակչությունը կազմել է 2 082 244 մարդ, որն էլ 2010 թվականի տվյալներով ավելացել է 1,12 %-ով ։ Մինչև 5 տարեկան երեխաների տոկոսային թիվը կազմում է 7,5 %, իսկ մինչև 65 տարեկանների թիվը կազմում է 13,1 %։ Կանանց թիվը նահանգում կազմում է 50,7 %։ 2000 թվականի տվյալներով բնակչության 8,2 %-ը ծնվել է երկրից դուրս ։
Նահանգի ռասայական կազմը
Նահանգում մեծ են կազմում իսպանական ծագում ունեցող մարդիկ (44.5%), որոնց մեծ մասը ծնվել է Նյու Մեքսիկոյում և համարվում են 16-18-րդ դարերում իսպանացի բնակիչների ժառանգները։ Իսպանացիների մոտ 17% -ը ծնվել է Միացյալ Նահանգներից դուրս։ Տեղական ամերիկացիների տեսակարար կշիռը տոկոսային հարաբերությամբ երկրորդ տեղն է Ալյասկա նահանգից հետո։
Նյու Մեքսիկոյի բնակչության 63.96% -ը խոսում է անգլերեն, իսկ 28.8% -ը `իսպաներեն։
Խոշոր քաղաքներն են Ալբուկերկեն (546 հազ. մարդ),Լաս-Կրուսեսը (97,6 հազ. մարդ), Ռիո-Ռանչոն (87,5 հազ մարդ) և Սանտե-ֆեն (75,7 հազ. մարդ)։
Արտաքին հղումներ
Կատեգորիա:Նյու Մեքսիկո Կատեգորիա:1912 հիմնադրված պետություններ և տարածքներ Կատեգորիա:ԱՄՆ-ի նահանգներ
Վիրտուալիզացիա
Վիրտուալիզացիան թարգմանաբար նշանակում է գոյություն ունեցող համակարգի վիրտուալ գործընկերոջ ստեղծում, ինչպիսիք են աշխատասեղանը, սերվերը, ցանցային ռեսուրսը կամ գործառնական համակարգը։ դա տեխնիկա է, որը թույլ է տալիս բազմաթիվ օգտվողների կամ կազմակերպությունների իրենց միջև օգտագործել մեկ ռեսուրսային թել կամ ծրագիր։